Avui un grup d’usuaris del nostre centre ocupacional ha visitat el Circ Raluy. Aquests dies l’emblemàtica companyia ofereix el seu espectacle a Vilafranca del Penedès, tota una experiència plena de màgia i diversió per a tots els públics.
Així doncs, hem tingut el privilegi de poder veure els assajos de l’espectacle d’aquesta tarda, després de gaudir d’una visita per les instal·lacions. Pallassos, mags i acròbates ens han fet gaudir d’aquesta sortida tant emocionat.
Gràcies a activitats com aquesta potenciem la imaginació i les capacitats creatives de la nostra gent, sens dubte, l’oci és un dels aspectes fonamentals per a millorar la nostra qualitat de vida.
Des de Mas Albornà volem agrair als membres del Circ Raluy que ens hagin obert les portes de casa seva.
Classificat sota: Centre Ocupacional, Institucional, lleure | Sense comentaris »
Durant aquesta setmana a Mas Albornà tenim la visita de diferents treballadors de “La Caixa” dins els marc de la SOCIAL WEEK, jornades que pretenen apropar els treballadors de “la Caixa” a entitats socials com la nostra i viure el nostre dia a dia.
El passat dissabte van començar aquestes jornades amb la visita de 3 voluntaris d’aquesta organització bancària, els quals van venir al Mas de Les Cabanyes ( la llar-residència de Mas Albornà) a compartir un matí plegats. La jornada va transcorre fent una passejada pel poble de Les Cabanyes i també els nostre usuaris els van ensenyar el Mas on viuen. Per sort van poder gaudir d’un dia ben assolellat!
Els residents del Mas van estar d’allò més contents de rebre aquesta visita tan especial, així com de conèixer gent nova i poder compartir un matí amb ells.
Al llarg de la setmana rebem més visites a diferents àrees de la fundació: centre ocupacional, àrea de manipulats…
Des de Mas Albornà estem molt contents de ser part d’aquest projecte, la Social Week de “la Caixa” i així fer més visible la nostra tasca i el nostre dia a dia.
Classificat sota: Centre Ocupacional, Habitatge, Institucional, Mas Albornà, Voluntariat, lleure | Sense comentaris »
Calçotada del Centre Ocupacional
Aquesta setmana el grup d’envelliment del Centre Ocupacional va fer una sortida molt de temporada. Van anar a collir els calçots que tenim cultivats a l’hort de Les Cabanyes.
Després de collir-los tocava preparar el foc i fer-los a la brasa, els 14 membres del CO van gaudir d’un dia molt asolejat menjant calçots amb una salsa molt bona. S’ho van passar molt bé, gaudint del menjar i de la companyia. De ben segur que a tots els agradaria repetir!
Classificat sota: Centre Ocupacional, lleure | Sense comentaris »
Immersos en una de les festivitats més divertides de l’any, el centre ocupacional ha començat aquest passat divendres ja des de bon matí a disfressar-se i celebrar-ho amb alegria i bon humor.
Han visitat els amics de la Residència Font-Santa a Subirats, una llar per a persones amb discapacitat en procés d’envelliment, i han passat una inoblidable estona plegats.
Durant la tarda, la festa ha continuat a Mas Albornà, ballant, rient … Visca el carnaval!!
Els puzles: una afició que enganxa
En Luis, treballador de l’àrea de suport a la producció de Mas Albornà, viu en un dels pisos tutelats que la Fundació té a Vilafranca del Penedès i comparteix pis amb altres companys de feina.
L’afició pels puzles es concentra en el pis on hi viu el Luis. Tot va començar perquè ell un dia va voler fer un puzle com a activitat de lleure. Mentre el feia, va experimentar que li anava agradant (fins el moment no havia sentit un especial interès) i de mica en mica la resta de companys del pis i els monitors s’han anat enganxant amb aquesta activitat.
Ara mateix en fan puzles de 1.000 i 3.000 peces i cada tarda seuen gairebé tots una estoneta a fer-los. Com al pis ja casi no hi caben, han decidit regalar-los: al Mas en tenim un, al taller n’hi ha un altre…
La majoria són paisatges. Quan els compren, van a una fusteria on els venen el “tauler” de fusta i després els encolen.
Els hi agrada per la concentració que comporta, per compartir aquella estoneta i perquè quan els veuen acabats se senten molt orgullosos del que han fet.
Tot i que hi participen gairebé els 12 membres del pis, el líder dels puzles i al qui més li agraden és el Luis.
Des d’EDUCA PUZZLES han sabut aquesta història i ens n’han fet arribar… tot un regal i un detall!
A Puzzlepassion saben dels beneficis que comporta la pràctica de l’afició d’en Luis i els seus companys, i n’han fet menció al seu blog, on parlen del Luis i de Mas Albornà. Pots llegir l’article aquí.